Fjölmargir vilja gegna starfi þjóðgarðsvarðar á Snæfellsnesi Umhverfisstofnun auglýsti laust starf þjóðgarðsvarðar í Þjóðgarðinum Snæfellsjökli í byrjun síðasta mánaðar . Leitað var að starfsmanni með afburðagóða samskiptahæfileika , reynslu og þekkingu á rekstri og mannaforráðum auk þekkingar á náttúrufræði eða umhverfisfræði en þjóðgarðsvörður annast daglegan rekstur og umsjón þjóðgarðsins og annarra verndarsvæða á Vesturlandi . Umsóknarfrestur rann út 21. mars síðastliðinn og sóttu 24 um starfið .